Nyeste Skilderie af Kiøbenhavn, 1809-04-22
Udenlandske Efterretninger. Loddet er kastet. Den i Eger commanderende Østerrigske General Greve v. Bellegarde har d. 9de d. M. tilkjendegivet den Franske General Friand, der staaer i det Bayreuthske, at man befinder sig i Krigstilstand. Det samme blev endnu samme Dag tilkjendegivet alle Franske Forposter langs med hele Grændsen af det Østerrigske Monarkie. Jmidlertid haves endnu ikke nogen tilforladelig Efterretning om Fiendtlighedernes virkelige Udbrud. Den 11 April var Keiser Napoleon endnu ikke afreist fra Paris, men man seer hans Afreise med hver Dag i Møde. Han vil i egen Person anføre Armeen. Østerrige staaer ene i denne store og ulige Kamp, thi Rusland skal have erklæret det Wienske Hof i en Note, at det ikke vil indlade sig i nogen Underhandling med Engelland, saalænge det nuværende Ministerium staaer i Spidsen for Regjeringen og at desuden Keiser Alexander bliver i Fred og Krig paa det nøieste forenet med Keiser Napoleon. En Russisk Armee af 70,000 Mand staaer paa Grændsen af Galli gien. - J the Morning Chronicle gjøres bidende Anmærkninger over Krigen med Østerrige. Det hedder deri blandt andet, at denne Krig kun opvækker liden Jnteresse i Engelland. – J Franske Blade hedder det: Dersom der endnu er nogen Tvivl om, at der existerer en Subsidietractat, mellem Østerrige og Engelland, vil den forspinde, naar man kun kjender Vexeloperationerne over Wien med de vigtigste Pladse paa det faste Land. Allevegne tilbydes Papirer paa London, og Hofbankørerne i Wien have i den Henseende udbredt eftertrykkelige Circulairer. Følgen deraf er, at der tabes 16 PC. paa Vexler paa London. Medens Napoleon saaledes staaer i Begreb med at møde Østerrige i en ny Kamp, gaae hans Armeer seierrigt frem i det endnu ikke ganske undertvungne Spanien. J Catalonien har Gener. St. Cyr havt glimrende Fordeele. Han har kastet den Spanske Gener. Castro, fordrevet Reding fra Staden Reus og taget 3 Oberster, 7 Oberst lieutenanter 100 Officerer og 2000 Gemene til Fanger, foruden Fiendens Artillerie og Bagage. Reus som Divisionen Suham er rykket ind i er næst Barcellona den rigeste og ved Handelen meest blomstrende Stad i Catalonien. Den tæller 20,000 Jndvaanere. - General Reding, som blev paa sin Flugt indhentet af Dragonerne, fik to Sabelhug i Hovedet, og maatte takke sin Hests Hurtighed for sin Redning. – J samme Øieblik da Gen. Sebastiani vandt Seier ved Cindad Real, i Ny-Castilien, og ankom til Foden af Sierra Morena, vandt Hertugen af Belluna (Victor) Slaget ved Merida, i Estremadura. Reserverne fra Sevilla, Badajoz og Andalusien vare forenede. Gen. Cuesta havde opstillet dem i Slagorden i en Bjergegn, mellem Donbenito og Medellin, dækket af Guadiana. Denne Armee, som formerede tre Linier, understøttedes af Batterierne. Saasnart Hertugen af Bel lune blev dem vaer, befalede han Gen. Lasalles og Latour Manbourgs Cavallerie at bryde frem, og beordrede Gen. Leval at rykke ind med Rhinforbunds Tropperne i en sammentrængt Colonne mellem Gen. Lassalles og Latour Maubourgs Cavallerie; han lod dem understøtte af 14 Canoner; Divisionen Vilatte og Ruffin dannede Bagtropperne. Hertugen angreb Fiendens venstre Fløi og kastede ham ved første Angreb. Uordenen paa den venstre Fløi udbredte sig snart til Centrumet og Fiendens høire Fløi. 7000 Spaniere bleve paa Valpladsen, 3000 bleve tagne til Fanger; de øvrige ere løben fra hverandre; 30 Canoner og 9 Faner bleve erobrede. - Denne høist vigtige Fægtning har ganske blottet Sevilla, og Flygtningene bleve stærkt forfulgte. Den 2den var Hertugens Fortropper allerede rykkede til høire Side af Badajoz, og de haabede at forene sig i Portugal med Hertugen af Dalmatiens, om hvem man troer, at han er ankommen til Lissabon. - Den lille Stad Merida var berømt i Romernes Tid og kaldtes Augusta Emerita. Man finder der endnu Romerske Mindemærker.